Fl-1 ta' Ottubru 2015 il-Kunsill adotta deċiżjoni li tikkonkludi l-ftehim ta' kummerċ ħieles tal-UE mal-Korea t'Isfel. Il-Ftehim, iffirmat f'Ottubru 2010, jipprevedi l-liberalizzazzjoni progressiva tal- kummerċ fi prodotti u servizzi . Dan jinkludi regoli dwar kwistjonijiet relatati mal-kummerċ bħall-kompetizzjoni u l-għajnuna mill-Istat, il-proprjetà intellettwali u l-akkwist pubbliku. Huwa l-ewwel wieħed minn ġenerazzjoni ta' akkordji ta' kummerċ ħieles, u huwa l-ewwel patt kummerċjali tal-UE ma' pajjiż Asjatiku Il-konklużjoni tal-ftehim issegwi r-ratifika tiegħu mill-istati membri kollha tal-UE. Il-parti l-kbira tal-akkordju diġà ilha tapplika proviżorjament mill-1 ta' Lulju 2011. Il-Korea t'Isfel hija l-għaxar l-akbar sieħba tal-UE għal dik li hi esportazzjoni u l-UE hija r-raba' l-akbar sieħba tal-Korea t'Isfel għal dik li hi esportazzjoni. Il-ftuħ tal-kummerċ, aċċess aħjar għas-suq, l-indirizzar tal-ostakoli mhux tariffarji Il-biċċa l-kbira tad-dazji tal-importazzjoni tneħħew f'Lulju 2011, minħabba li ż-żewġ partijiet impenjaw ruħhom li jeliminaw 98.7% tad-dazji f'valur kummerċjali fi żmien ħames snin . Fl-1 ta' Lulju 2016, id-dazji tal-importazzjoni ser jitneħħew fuq il-prodotti kollha ħlief fuq numru limitat ta' prodotti agrikoli. Il-ftehim joħloq opportunitajiet għall-aċċess għas-suq fil-qasam tas-servizzi u tal-investiment . Hu jindirizza l-ostakoli non-tariffarji għall-kummerċ, b'dispożizzjonijiet speċifiċi għal prodotti elettroniċi, vetturi bil-mutur u partijiet ta' vetturi, prodotti farmaċewtiċi, tagħmir mediku u sustanzi kimiċi. Huma koperti wkoll rimedji kummerċjali, l-ostakoli tekniċi għall-kummerċ u l-miżuri sanitarji u fitosanitarji, il-faċilitazzjoni tad-dwana u tal-kummerċ. Il-ftehim jinkorpora protokolli dwar ir-regoli ta' oriġini u l-għajnuna amministrattiva fi kwistjonijiet doganali, kif ukoll dwar il-kooperazzjoni kulturali. Huma inklużi wkoll dispożizzjonijiet dwar il-kummerċ u l-iżvilupp sostenibbli, li jkopru kwistjonijiet kemm soċjali kif ukoll ambjentali. Implimentazzjoni Kumitat tal-kummerċ jissorvelja l-implimentazzjoni tal-ftehim, kif ukoll ir-relazzjonijiet kummerċjali b'mod aktar ġenerali. Ġie previst ukoll mekkaniżmu ta' soluzzjoni ta' tilwim. Il-Kumitat tal-Kummerċ jirrapporta lil kumitat konġunt stabbilit skont ftehim qafas bejn l-UE u l-Korea t'Isfel, li miegħu hu marbut il-ftehim ta' kummerċ ħieles. Id-deċiżjoni ttieħdet mingħajr diskussjoni f'laqgħa tal-Kunsill Kompetittività. Ara l-paġna tal-laqgħa